《寿汊川宗人隆八十》
明代·程敏政

古颜真似涧松苍，玉立还同野鹤长。当代仲车从耳瞆，有时弘景亦瞳方。

小宗不愧端明谱，晚境仍题慎德堂。指日诏书优大老，为君先致九霞觞。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。